**Podľa aktuálne platnej vyhlášky Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k obmedzeniam hromadných podujatí a k obmedzeniam prevádzok, je potrebné pri vstupe a pobyte v prevádzke dodržať nasledovné hygienické opatrenia:**

* **pri vstupe do budovy je potrebné sa zapísať (menom a priezviskom, telefonickým alebo mailovým kontaktom) na pripravený zoznam. Tieto informácie slúžia iba na účely epidemiologického vyšetrenia a po uplynutí dvoch týždňoch odo dňa konania obradu budú zničené.**
* vstup a pobyt v prevádzke (vo vonkajších aj vnútorných priestoroch) je možný len s prekrytými hornými dýchacími cestami - **iba respirátorom bez výdychového ventilu**,
* pri vchode do prevádzky je povinnosťou aplikovať **dezinfekciu na ruky alebo použiť jednorazové rukavice,**
* zachovávať odstupy v radoch osôb minimálne **2 metre,** toneplatí pre osoby žijúce v spoločnej domácnosti,
* v prípade **vzniku akútneho respiračného ochorenia** (napr. horúčka, kašeľ, nádcha, sťažené dýchanie), je osoba povinná zostať v domácej izolácií,
* ak sa u osoby prejavia **príznaky akútneho respiračného ochorenia**, je potrebné telefonicky kontaktovať svojho ošetrujúceho lekára a opustiť miesto hromadného podujatia,
* je zakázané **podávania rúk**,
* **rizikovým skupinám** (osoby vo veku 60 a viac rokov, osoby s chronickým ochorením srdca, ciev, pľúc, obličiek a metabolického systému a osoby s oslabenou imunitou a tehotné ženy) sa odporúča **zvážiť účasť** na pohrebnom obrade s výnimkou už zaočkovaných osôb,
* **maximálny počet účastníkov pohrebného obradu na Krematóriu je 68 osôb.**

Ing. Marta Popríková

 riaditeľka